open-index/open-wikipedia-markdown huggingface dataset:
28 южтолэзь

## Праздникъёс

## Луэм учыръёс
* 1626 — Пьетро делла Валле Индиысь Риме бертӥз.
* 1776 — князь Пётр Урусов Петровской театрлэсь труппазэ возён понна привилегиез басьтӥз.
* 1795 — Пётр Бирон курлянд престоллэсь куштӥськиз.
* 1801 — Неаполь королевство Францилы Эльба шормуӵез сётӥз.
* 1842 — Венаысь филармонической оркестрлэн нырысетӥ концертэз.
* 1910 — Анри Фабр дуннеысь нырысетӥзэ гидропланэз Марсель вадьсы тубытӥз.
* 1930 — Константинополь официально Стамбул шуыса нимаськыны кутскиз.
* 1935 — Лени Рифеншталь Берлинысь публикалы «Волялэсь триумфсэ» возьматӥз.
* 1939 — 180-тӥ номеро Ижстальзавод кык нимаз предприятилы люкемын — Ижысь металлургической (71-тӥ номеро) но Ижысь машиностроительной (74-тӥ номеро) заводъёслы.
* 1941 — Вотка карын пӧйшурасьёслэн но чорыгасьёслэн добровольной обществозы кылдытэмын.
* 1946 — Удмурт АССР-ысь Калык Комиссаръёслэн Советсы пӧрмытэмын Удмурт АССР-ысь Министръёслэн Советсылы.
* 1947 — Удмурт республикаысь шаертодонъя общество кылдытэмын.
* 1963 — американ прокатэ потӥз Альфред Хичкоклэн триллерез «Тылобурдоос».
* 2010 — Удмуртия потӥз Муско дыре.

## Вордскизы
* 1472 — Фра Бартоломео, Италиысь художник.
* 1483 — Рафаэль, Италиысь художник но архитектор.
* 1868 — Максим Горький, ӟуч совето гожъяськись.
* 1903 — Арсений Караваев, удмурт кун ужась, УАССР-ысь Верховной Советлэн тӧроез (1941—1952), УАССР-ысь Верховной Советлэн Президиумезлэн тӧроез (1952—1959).
* 1925 — Иннокентий Смоктуновский, театрлэн но кинолэн актёрзы, СССР-ысь калык артист.
* 1928
** Збигнев Бжезинский, Америкаысь политолог.
** Александр Садовников, Удмуртиысь агроном, УАССР-ысь Верховной Советлэн кык пол депутатэз.
* 1933 — Александр Митта, кинорежиссёр, сценарист, Россиысь калык артист.
* 1953 — Владимир Кошаев, искусствоведения доктор, Удмурт кун университетлэн профессорез.
* 1966 — Николай Быков, удмурт суредась, Иж карлэн гербезлэн кык авторезлэн огез.
* 1986 — Леди Гага, Америкаысь 6 Грэмми премиен пусъем кырӟась.

## Кулӥзы
* 1584 — Иван IV Грозный, нырысетӥ ӟуч эксэй (1547—1584).
* 1881 — Модест Мусоргский, ӟуч композитор.
* 1941 — Вирджиния Вулф, Англиысь гожъяськись.
* 1943 — Сергей Рахманинов, Россиысь композитор, пианиноен шудӥсь но дирижёр.
* 1969 — Дуайт Эйзенхауэр, Америкаысь ожгар но кун ужась, США-лэн 34-тӥ президентсы (1953—1961).
* 1971 — Сиири Ангеркоски, финн актриса.
* 1981 — Юрий Трифонов, ӟуч совето гожъяськись.
* 1985 — Марк Шагал, Россиысь но Франциысь суредась-авангардист.
* 1994 — Владимир Опалёв, совето лётчик, полковник, Совето Союзлэн Героез.
* 2012 — Александр Арутюнян, армян композитор но пианиноен шудӥсь, СССР-ысь калык артист.
30 южтолэзь

## Праздникъёс

## Луэм учыръёс
* 1282 — сицилиослэн Карл Анжуйскойлы пумит туж бадӟым ӝутсконзы кутскиз.
* 1814 — Париж басьтэмын антинаполеоновской коалицилэн огазеяськем войскоосыныз.
* 1834 — быдэсак сямен сутскиз Ижысь пыӵал лэсьтон заводлэн валтӥсь юртэз.
* 1856 — Крым ож Парижысь мирной договорез гожтонэн йылпумъяськиз.
* 1867 — США Россилэсь Алясказэ но Алеут шормуӵъёссэ 7,2 млн долларен басьтӥзы.
* 1885 — Кушка дурын ожмаськон Россия империлэн лымшор пала вӧлмонэзлы пум возьматӥз.
* 1912 — Мароккоысь султан Абд аль-Хафиз Францилы сётскыны соглаш луиз.
* 1938 — Ижкарын крезьгуръя школа усьтэмын.
* 1945 — немец армия Данцигысь пешкытэмын; совето войскоос пыризы Венае.
* 1960 — Пычас ужасьёслэн посёлокъёссылэн лыдазы пыртэмын.
* 1970 — паськыт прокатэ потӥз истерн «Белое солнце пустыни».
* 1981 — Совето Союзын нырысьсэ гужем дыр тупатэмын.
* 1994 — «Сарапул карысь но Сарапул ёросысь Афганистанлэн ветеранъёсызлэн но ожчи-интернационалистъёслэн союззы» мерлыко огазеяськон кылдытэмын.

## Вордскизы
* 1746 — Франсиско Хосе де Гойя, Испаниысь суредась.
* 1776 — Василий Тропинин, ӟуч художник, портрет суредась.
* 1853 — Винсент Ван Гог, Нидерландысь живописец.
* 1886 — Гавриил Федотов, удмурт дышетӥсь-методист.
* 1894 — Сергей Ильюшин, совето авиаконструктор, куинь пол Социалистической Ужысь Герой.
* 1912 — Игнатий Гаврилов, удмурт гожъяськись, публицист, критик, кыл берыктӥсь но мер ужась.
* 1926 — Ингвар Кампрад, швед ужбергатӥсь, «IKEA» компаниез кылдытӥсь.
* 1945 — Эрик Клэптон, Англиысь гитараен шудӥсь, кырӟась но композитор.
* 1968 — Селин Дион, Канадаысь кырӟась.
* 1986 — Серхио Рамос, испан футболист, дуннеысь чемпион (2010).

## Кулӥзы
* 1907 — Лео Таксиль, Франциысь журналист-атеист.
* 1947 — Тойво Уотила, финн кылчи, Хельсинкиысь университетлэн профессорез.
* 1957 — Константин Юдин, совето кинорежиссёр.
* 1964 — Василий Масевич, Ижысь архитектор.
* 1977 — Константин Баушев, удмурт кылчи, методист.
* 1995 — Герман Ходырев, удмурт кылбурчи, прозаик, журналист, Удмуртиысь калык кылбурчи.
* 2003 — Валентин Павлов, СССР-ысь премьер-министр, ГКЧП-лэн ёзчиез.
* 2011 — Людмила Гурченко, театрлэн но кинолэн актрисазы, эстрадаысь кырӟась, СССР-лэн калык артистэз.
* 2013 — Валерий Золотухин, СССР-ысь но Россиысь театрлэн но кинолэн актёрзы.
Metro AG

**Metro AG** — компаниослэн группазы, Европаын быдӟалая куинетӥ интыын но дуннеын — ньылетӥ интыын сылӥсь вузкарон сетен кивалтӥсь. 

## Историез
Кивалтӥсь компания 1996-тӥ арын кылдытэмын вал, Metro Cash & Carry, Kaufhof Holding AG но Asko Deutsche Kaufhaus AG огазеяса.

Metro Cash & Carry кылдытэмын вал Шунды пуксён пал Германиын 1964-тӥ арын профессорен Отто Байсхаймен (Otto Beisheim, 2013-тӥ арын тулыспал толэзе кулэм). 1967-тӥ арын Отто Байсхайм, Шмидт-Рутенбек (Schmidt-Ruthenbeck) семья но Franz Haniel & Cie компания огкадь люкетъёсын эштосэз кылдытӥзы. Сеть кылдытӥсь, Отто Байсхайм, Кыкетӥ дунневыл ож дыръя ожмаськиз СС-лэн элитной люкетаз — 1-тӥ танковой дивизиын «Лейбштандарте СС Адольф Гитлер». Быдэс улэмез ӵоже Байсхайм одӥг но интервью ӧз сёты.

1968-тӥ арын «Кэш энд Кэрри» концепция Шунды пуксён пал Германия сьӧры вӧлмытскем. Партнёръёс Makro Zelfbedienigsgroothandel C.V кылдытон сярысь Dutch Steenkolen Hendelsvereniging N.V (SHV) компаниен тупаллям.

Бӧрысь Metro Cash & Carry но Makro сэзь азинскылӥзы герман рынокын гинэ ӧвӧл, Нидерландын но, собере быдэс дуннеын но.

## Кивалтӥсьёсыз
Metro Group-лэн валтӥсь кузёосыз — немец ужбергатӥсьёслэн семьяоссы Ханиель (30,01% куара сётӥсь акциос), Шмидт-Рутенбек (15,77% куара сётӥсь акциос) но Байсхайм (9,10 % куара сётӥсь акциос), кылем акциос эркын обращениын луо.

## Ужез

Metro Group-лэн 2200 вузкарон центрез дуннеысь 31 кунын вань: Австриын, Бельгиын, Болгариын, Вьетнамын, Венгриын, Германиын, Грециын, Даниын, Испаниын, Индиын, Италиын, Казахстанын, Китайын, Молдавиын, Люксембургын, Нидерландын, Пакистанын, Польшаын, Португалиын, Румыниын, Россиын, Сербиын, Словакиын, Турциын, Украинаын, Франциын, Хорватиын, Чехиын, Швейцариын, Швециын, Япониын.

Оглом Metro Group-ын 255 сюрслэсь трос адямиос ужало. Компанилэн табышез 2013/14 арын 63,035 млрд евро вал.

Холдинге пырись Metro Cash & Carry вузкарон сетьын 766 вузкарон центр лыдъяське 28 кунын.

### Metro Удмуртиын

2011-тӥ арын компания Удмуртилэн рыноказ пыриз. Со аре Ижкарын Metro Group кык вузъюртэз ӝутӥз. Нырысетӥез, «Real» гипермаркет, усьтӥськиз Ленин урамын 19-тӥ толсуре ини. Союзной урамын кыктэтӥ объектэз усьтон Иж карлэн администрациеныз кӧня ке толэзьёслы ӝегатэмын вал. 21-тӥ оштолэзе 2012-тӥ арын гинэ Ижысь «Metro Cash & Carry» вузкарон центр нырысь басьяськисьёсыз кутыны быгатӥз.

30-тӥ шуркынмонэ 2012-тӥ арын Metro Group официально ивортӥз Шунды ӝужан пал Европаысь вань «Real» гипермаркетъёсыз Франциысь «Auchan» группалы вузан сярысь. Соин ик, 9 толэзь улыса, 2013-тӥ арын куарусён толэзе та сетьлэн Ижысь гипермаркетэз ворсамын вал но, огшап улыса, «Ашан» вузъюртлы пӧрмемын.

## Валэктонъёс

## Чӧлсконъёс
* Metro Cash & Carry Россия 
* METRO Group холдинглэн сайтэз
Глазысь педагогикая кун институт

**Глазысь В. Г. Короленко нимо педагогикая кун институт** (, вакчияк **ГГПИ**) — Удмуртиысь Глаз карысь педагогика профилья ужась кун вылӥ дышетсконни. Удмуртиысь туж вуж вылӥ дышетсконниос пӧлысь одӥгез. Кылдытэмын 1939-тӥ арын.

## История
ВУЗ кылдытэмын Удмурт АССР-ысь Калык Комиссаръёслэн Советсылэн 168-тӥ номеро пуктэмезъя 21-тӥ тулыспалэ 1939-тӥ арын Глазысь дышетӥсьёсты дасянъя институт луыса. 31-тӥ толсуре 1946-тӥ арын РСФСР-ысь калыкез дышетонъя министрлэн 1023-тӥ номеро приказэныз институтлы В. Г. Короленко ним сётэмын.

1999-тӥ арын институтлэн филиалэз Иж карын усьтӥськиз.

## Факультетъёсыз
* Информатикая, физикая но математикая факультет
* Социальной коммуникациосъя но филологияя факультет
* Педагогической но художественной дышетонъя факультет
* Историко-лингвистической факультет
* Информационной но социальной коммуникациосъя колледж

## Литература
* Удмуртская республика: Энциклопедия / Гл. ред. В. В. Туганаев. — Ижевск: Удмуртия, 2000. — С. 275—276. — 800 с. — 20 000 экз. — ISBN 5-7659-0732-6.

## Чӧлсконъёс
* Институтлэн сайтэз
2 оштолэзь

## Праздникъёс
* Нылпи книгалэн калыккуспо нуналыз
*  — Дэра гужатон.

## Луэм учыръёс
* 1801 — адмирал Нельсон уйпал державаослэсь флотсэс куашкатӥз Копенгагенлэн бухтаяз.
* 1810 — Наполеон Бонапарт Австриысь Мария-Луизаен венчаськиз.
* 1831 — Алексис де Токвиль Франциысь Америкае уяса кошкиз.
* 1860 — огазеяськем Италилэн нырысетӥ парламентэз Туринын люкаськиз.
* 1879 — Александр Соловьёв Александр II-ез револьверен 5 пол ыбиз, нош ӧз йӧтты.
* 1917 — Временной правительство быдтӥз оседлостьлэсь чертазэ.
* 1950 — Михаил Михайлович Сомовлэн кивалтэм улсаз ужаны кутскиз научно-исследовательской станция «Уйпал полюс-2».
* 1968 — «2001: A Space Odyssey» научно-фантастической блокбастерлэн премьераез.
* 1978 — Америкаысь CBS телеканалын «Даллас» сериалэз адӟытон ӧдъямын.
* 1982 — Великобритания но Аргентина куспын Фолкленд шормуӵъёс понна ож кутскиз.
* 1992 — Удмуртиын кылдытэмын «ИжЛадабанк».
* 2002 — Израильлэн кужымъёсыз котыртӥзы араб террористъёсты Вифлеемысь Ымусьтон черкын.

## Вордскизы
* 747 — Быдӟым Карл, франкъёслэн корользы 768-тӥ арысен.
* 1725 — Джакомо Казанова, Италиысь авантюрист но гожъясьчи.
* 1805 — Ханс Кристиан Андерсен, Даниысь гожъясьчи, кылбурчи но выжыкылчи.
* 1840 — Эмиль Золя, Франциысь гожъясьчи.
* 1865 — Павел Штернберг, астроном но политик, Мускоысь обсерваторилэн директорез.
* 1927 — Ференц Пушкаш, Венгриысь футболэн шудӥсь, венгер «Зарни командае» пыриськись.
* 1933 — Рем (Рим) Тагиров, Удмуртиысь суредась.
* 1947
** Евгений Валов, Удмуртиысь концертмейстер.
** Евгений Дёмин, Удмуртиысь пианиноен шудӥсь, концертмейстер.
* 1949 — Борис Плотников, театрлэн но кинолэн актёрзы, Россиысь калык артист (1998).
* 1969 — Иосиф Пригожин, Россиысь крезьгур продюсер.
* 1977 — Майкл Фассбендер, актёр.

## Кулӥзы
* 1866 — Надежда Дурова, 1812-тӥ аре Отечественной оже пыриськись, ӟуч нылкышно-офицер, гожъяськись.
* 1872 — Сэмюэл Морзе, Америкаысь изобретатель, суредась.
* 1970 — Арсений Караваев, удмурт кун ужась, УАССР-ысь Верховной Советлэн тӧроез (1941—1952), УАССР-ысь Верховной Советлэн Президиумезлэн тӧроез (1952—1959).
* 1974 — Жорж Помпиду, Францилэн премьер-министрез (1962—1968) но президентэз (1969—1974).
* 1979 — Отто Бадер, совето археолог, Кам, Вотка но Нижнекамск археологической экспедициосын кивалтӥсь.
* 1983 — Вера Белицер, ӟуч этнограф, Волга-Урал котырысь калыкъёслэсь материальной культуразэс (уката ик дӥськутсэс) эскерись.
* 1992 — Николай Палладин, совето инженер-технолог, Ижысь механикая заводлэн директорез 1946-тӥ арысен 1973-тӥ арозь.
* 1997 — Жольт Дурко, венгер композитор.
* 1999 — Феликс Чуев, кылбурчи, Социалистической Ужысь Герой.
* 2005 — Иоанн Павел II (зэмос нимыз *Кароль Йозеф Войтыла*), Римской папа.
* 2011 — Римма Чуракова, удмурт крезьгур тодӥсь, фольклор люкась.

## Валэктонъёс
Удмурт автономной область

**Удмурт автономной область** — РСФСР-лэн составаз 1920-тӥ арысен 1934-тӥ арозь пырись автономи улос, удмурт калыклэн историысьтыз нырысетӥез кун кылдытэтэз. 

Шоркаръёсыз — Глазкар (1921) но Ижкар (1921—1934).

## Историез
Революцилэсь азьло удмурт калыклэн ас кунлыкез ӧй вал. Удмурт музъемъёс кыӵе ке нимаз статустэк Ватка губерние пыро вал. Быдӟым Октябрьлэн вормонэз гинэ лэзиз удмуртъёсыз асьсэлэсь кунзэс лэсьтыны ӧдъяны.

Удмурт калыклы автономной область кылдытэмын 4-тӥ шуркынмонэ 1920-тӥ арын. 1920-1931 аръёсы улосмылэн ӟуч кылын официальной нимыз вал *Вотская автономная область*.

5-тӥ толшоре 1921-тӥ арын ВЦИК-лэн декретэзъя Удмурт калыклэн автономной областяз Глаз кар (административной центрез) но Глаз, Сарапул, Алабго, Малмыж утемъёсысь волостьёс пыртэмын вал.

1929-тӥ арын Удмурт АО Нижний Новгород улослэн составаз пыриз (бергес — Нижний Новгород шаере).

1-тӥ толшорысен 1932-тӥ арысен улосмы ӟуч сямен *Удмуртская автономная область* шуыса нимаське вал.

28-тӥ толсуре 1934-тӥ арын ВЦИК-лэн пуктэмезъя Удмурт автономной область **[[Удмурт АССР|Удмурт Автономной Советской Социалистической Республикалы]]** пӧрмытэмын.

## Территориослы люкиськемез
8-тӥ толсуре 1921-тӥ арын ВЦИК Удмурт автономиез 5 утемлы люкиз: Дэбес, Глаз, Можга, Иж но Сьӧлта. Та люкон куинь ар возиськиз. 1924-тӥ арын Дэбес но Сьӧлта утемъёс быдтэмын вал, областьлэн составаз куинь утем гинэ кылиз. 1929-тӥ арын утемъёс интые ёросъёслы люкон тупатэмын: вань волостьёс но утемъёс быдтэмын, Удмурт автономиын 21 ёрос кылдытэмын вал.

## Валэктонъёс
Ижысь медициная кун академия

**Ижысь медициная кун академия** () — Удмуртиысь Ижкарысь кун вылӥ дышетсконни. Кылдытэмын 1933-тӥ арын **Ижысь медициная кун институт** луыса.

## Историез
15-тӥ оштолэзе 1933-тӥ арын РСФСР-ысь Калык Комиссаръёслэн Советсылэн пуктэмезъя Иж карын медициная кун институт кылдытэмын. Нырысь-валысь солэн одӥг гинэ факультетэз вал — йӧнатскон; гудырикошкон толэзе 1-тӥ курсэ 171 студент пыртэмын вал.

1975 ар — педиатрической факультет усьтэмын

1980 ар — стоматологической факультет усьтэмын

1991 ар — эмчиослэсь тодон-валанзэс будэтонъя но паськытатонъя факультет кылдытэмын

1995 ар — институт пӧрмиз **Ижысь медициная кун академие** (**ИГМА**)

1997 ар — медицинской сестраосты дасянъя факультет усьтэмын

## Ректоръёсыз
* 1933—1937 Гавриил Стерхов
* 1937—1940 Самуил Гехман
* 1940—1944, 1955—1961 Николай Рупасов
* 1944—1948 Иван Косицын
* 1948—1952 Семён Ворончихин
* 1952—1955 Илья Олюнин
* 1961—1968 Арсений Загребин
* 1968—1975 Иван Мокеров
* 1975—1987 Георгий Данилов
* 1987—1993 Вениамин Ситников
* 1993—н.в. Николай Стрелков

## Фотографиос

Файл:Igma_gip.jpg|Гиппократлы сӥзем ӝыт (2008)
Файл:Igma_lp.jpg|Физикая лекция 
Файл:Igma_lb.jpg|Биологияя лекция


## Чӧлсконъёс
* Академилэн официальной сайтэз
3 оштолэзь

## Праздникъёс

## Луэм учыръёс
* 1672 — кылдытэмын Нижний Новгородысь епархия.
* 1879 — София ялэмын Болгарилы шоркар.
* 1922 — Иосиф Сталин РКП(б)-лэн ЦК-езлэн генеральной секретаряз быръемын.
* 1924 — Удмуртиысь посёлок Сюгинской *[[Можга|Красной]]* шуыса нимаськыны ӧдъяз.
* 1929 — Глазгоысь верфьын *[[RMS Queen Mary|Queen Mary]]* трансатлантической лайнер инъямын.
* 1948 — Маршаллэн планэз быдэсъяськыны кутскиз.
* 1957 — Лондонысь Ройал-Корт театр пуктӥз Сэмюэл Беккетлэсь «Эндшпиль» пьесазэ.
* 1961 — Дэбес черкогуртын пионеръёслэн но школьникъёслэн ёрос юртсы ас ӧсъёссэ усьтӥз.
* 1966 — совето автоматической станция «Луна-10» дуннеысь нырысетӥез потӥз Толэзь орбитае.
* 1973 — изобретатель Мартин Купер нырысьсэ историын мобильной телефонэн жингыртӥз.
* 1975 — ФИДЕ Бобби Фишерез дуннелэн шахматъя чемпионэз званитэк кельтӥз но Анатолий Карповез выль чемпион ялӥз.
* 2003 — Можгалан усьтӥськиз «Мегаполис» вузкарон центр.
* 2004 — Англиын кулӥз Крым ожысь берпум ветеран.
* 2007 — V150 электропоезд рельс поездъёслы ӝоглыкъя рекорд пуктӥз — 574,8 км/ч.

## Вордскизы
* 1924 — Марлон Брандо, Америкаысь актёр.
* 1929 — Михаил Погребняк, СССР-ысь но Россиысь геолог, 1980-тӥ арысен 1995-тӥ арозь «Удмуртгеология» предприятиен кивалтӥсь.
* 1930 — Гельмут Коль, ФРГ-лэн федерал канцлерез (1982—1990), огазеяськем Германилэн канцлерез (1990—1998).
* 1931 — Карл Александрович Пономарёв, удмурт историк, УАССР-ысь калыкез дышетонъя министр.
* 1937 — Марк Розовский, театрлэн режиссёрез, драматург, сценарист, Россиысь калык артист.
* 1939 — Виктор Садовничий, Россиысь математик, академик, МГУ-лэн ректорез.
* 1945 — Ахат Хисамутдинов, Ижкарысь дано фотограф.
* 1948 — Валентин Дикуль, цирклэн артистэз.
* 1949 — Иван Русяк, инженер-механик, Ижысь техникая кун университетлэн профессорез.
* 1958 — Алек Болдуин, Америкаысь актёр.
* 1961 — Эдди Мерфи, Америкаысь актёр, кинорежиссёр, продюсер.
* 1971 — Анастасия Заворотнюк, Россиысь актриса.
* 1984 — Селина Гаспарин, Швейцариысь биатлонист.
* 1990 — Доротея Вирер, Италиысь биатлонист.

## Кулӥзы
* 1862 — Джеймс Кларк Росс, Великобританиысь зарезь офицер, Арктикатӥ но Антарктикатӥ уянъёсын данъяськись.
* 1882 — Степан Халтурин ошемын, ӟуч ужась но революционер.
* 1897 — Иоганнес Брамс, немец композитор, пианиноен шудӥсь, дирижёр.
* 1942 — Альберт Шиклош, венгер композитор, дышетӥсь.
* 1955 — Карл Хофер, немец художник.
* 2019 — Алексей Булдаков, театрлэн но кинолэн актёрзы («Особенности национальной охоты» но мукетыз), Россиысь калык артист.
6 оштолэзь

## Праздникъёс
*  — Уртэз, пурысь бубылиез пумитан.

## Луэм учыръёс
* 1327 — Авиньонысь черкын Петрарка кылбурчи пумитаз ас музазэ.
* 1652 — Ян ван Рибек инъяз европаослэсь нырысетӥ улон интызэс Лымшор Африкаын.
* 1814 — Наполеон I-лэн престоллэсь куштӥськемез но Бурбонъёс династилэн берытскемез.
* 1896 — Афиныын нырысетӥ туала Олимпи шудонъёсыз усьтон.
* 1909 — Америкаысь исследователь Роберт Пири, кызьы лыдъяське, нырысетӥез вуиз Уйпал полюсозь.
* 1917 — США-лэн Нырысетӥ дунне оже пыриськемзы.
* 1920 — Верхнеудинскын Дальневосточной Республика ялэмын.
* 1950 — Иж карын усьтэмын ветеринарной аптека.
* 1973 — Америкаысь «Пионер-11» автоматической межпланетной станциез Сатурн планеталань лэзён.
* 1994 — уськытэмын самолёт, кудэныз Африкаысь кык президент лобӟе вал: Сиприен Нтарьямира но Жювеналь Хабиаримана.

## Вордскизы
* 1773 — Джеймс Милль, Англиысь философ, историк но экономист.
* 1812 — Александр Герцен, Россиысь гожъясьчи, философ но публицист.
* 1836 — Николай Склифосовский, Россиысь хирург, дышетӥсь, профессор.
* 1841 — Иван Суриков, ӟуч кылбурчи («Детство», «Вот моя деревня…»).
* 1956 — Игорь Саруханов, СССР-ысь но Россиысь кырӟась но композитор, кырӟанъёслэн авторзы («Дорогие мои старики», «Скрипка-лиса»).
* 1970 — Ирина Билык, Украинаысь кырӟась.
* 1975 — Денис Клявер, Россиысь кырӟась, «Чай вдвоём» группае пыриськись.

## Кулӥзы
* 1199 — Ричард I Арыслан Сюлэм, Англилэн королез (1189—1199).
* 1520 — Рафаэль Санти, быдӟым итальян художник но архитектор.
* 1849 — Ян Пресл, Богемиысь инкуазь тодӥсь.
* 1971 — Игорь Стравинский, ӟуч композитор.
* 1983 — Закир Султанов, Удмуртиысь бигер ожчи, Быдӟым Атыкай оже пыриськись, Совето Союзлэн Героез.
* 1992 — Айзек Азимов, Америкаысь гожъясьчи-фантаст, наукаез популяризатор.
* 2014 — Микки Руни, Америкаысь актёр.

## Валэктонъёс
Заводской станция

**Заводской** () — Горький чугун сюреслэн Иж регионысьтыз чугун сюрес станция. Интыяськемын Иж карысь Ленин административной ёросысь Эмезь гурезь улон ёросын, Иж тыметлэн бурпал ярдурезлы матын.

## Станция сярысь
Заводской луэ Ижысен Балезиноозь чугун сюреслэн нырысетӥ дугдылон интыез. Станция ужаны кутскиз 1944-тӥ арын.

Станцилэн уйпал люкетаз сюресъёсыз ортчо Иж тыметэ усись Малиновка шур вамен выж вылтӥ. Собере уйпаллань Люкшудья пала чугун сюрес тымет дуртӥ ортче вулэсь сю метрын гинэ. Станцилэн лымшорпал пумызлэсь кӧня ке промышленной служебной сюресъёс улвайясько, со лыдын, ячеистой бетон поттонъя заводэ пырон сюрес.

Азьло дыръя та станциын вить сюрес вал. Табере (2018-тӥ арын) куинь гинэ ужась сюресъёс кылизы.

Станцилэн кык платформаез вань: урдсысез но шормуӵ тусъемез. Урдсысь платформа кузь луэ но 1-тӥ сюресэн ужа. Шормуӵ тусъем платформа вакчи, со 2-тӥ но 3-тӥ сюресъёс вискын кылле.

## Станция пыр мынылӥсь поездъёс
Станциын вань пригород поездъёс дугдыло. Кыдёке мынӥсь поездъёс станция пыртӥ дугдытэк ортчыло. 2017-тӥ арын пригород поездъёс мынӥзы-ветлӥзы таосызозь станциосозь:
* Уйпала: Ува I, Чур, Балезино;
* Лымшор пала: Ижевск.

## Матысез транспорт
Станцилэсь 600 метрлы палэнын, Шабердӥ тракт вылын, «Эмезь гурезь» дугдылонни интыяськемын. Отын 8-тӥ, 21-тӥ, 34-тӥ но 353-тӥ номеро автобусъёсы пуксьыны луоз.

## Валэктонъёс

## Озьы ик учке
* Ижысь чугун сюрес станциос но платформаос

## Чӧлсконъёс
* Пригород поездъёслэн расписанизы
7 оштолэзь

## Праздникъёс
* Тазалыклэн дунне нуналыз
*  — Дӧдьы куштон. Азбар утён нунал. Таракан уллян. Сульдэр сутон.

## Луэм учыръёс
* 1348 — Прагаын кылдытэмын Карл университет, нырысетӥез Шунды ӝужан пал Европаын.
* 1541 — Франциск Ксаверий миссионерлэн Восток пала мынон-ветлонэз кутскем.
* 1789 — Селим III луиз Осман империлэн султанэз.
* 1795 — метр Франциын кузьдала мертанлы валтӥсь единица каремын.
* 1824 — Николай Голицын Петербургысь Филармони обществолэн залаз Бетховенлэн «Торжественной мессаезлэсь» дунне премьеразэ ортчытӥз.
* 1919 — Иж пала ӝог азьланьскись колчакъёсты дугдытыны тыршыса, Горд армия Сарапулын Кам вамен выжез пуштытӥз.
* 1939 — фашистской Италилэн Албания вылэ урдӥськемез.
* 1946 — РСФСР-лэн составаз кылдытэмын Кёнигсберг улос.
* 1948 — Быдэс дуннеысь тазалыкез утёнъя организацилэн уставезлэн кужымез улонэ пыриз.
* 1963 — Югославия ялэмын социалистической республика.
* 1989 — Норвеги зарезьын выйиз совето атомной подводной лодка К-278 «Комсомолец».
* 1994 — Рунетлэн вордскем нуналыз: .ru зонаын нырысетӥез домен кылдытэмын.
* 2003 — Ирак ож: американ войскоос киултӥзы Багдадэз.
* 2010 — Кыргызстанысь кыктэтӥ революция сэрпалтӥз президентэз Курманбек Бакиевез.

## Вордскизы
* 1772 — Франсуа Фурье, Франциысь социалист-утопист.
* 1893 — Аллен Даллес, Америкаысь кун ужась, ЦРУ-лэн директорез 1953—1961 аръёсын.
* 1937 — Анатолий Мамонтов, удмурт хоровой дирижёр, «Италмас» ансамбльлэн художественной кивалтӥсез, Удмуртиысь калык артист.
* 1939 — Фрэнсис Форд Коппола, Америкаысь кинорежиссёр, сценарист но продюсер.
* 1943 — Шандор Чуч, венгер кылчи.
* 1944 — Герхард Шрёдер, немец политик, Германиысь федерал канцлер 1998 арысен 2005 арозь.
* 1949
** Наталья Харина, Удмуртиысь политик, кун но мерлыко ужась, эмчи.
** Валентина Матвиенко, Россиысь политик.
* 1954 — Джеки Чан (зэмос нимыз *Чан Кон Сан*), Гонконгысь но Америкаысь актёр, режиссёр, продюсер, каскадёр.
* 1957 — Александр Ожмегов, 2011-тӥ арысен 2018-тӥ арозь Ижысь Ленин ёрослэн администрациезлэн тӧроез.
* 1962 — Михаил Круг, Россиысь кырӟась.
* 1964 — Рассел Кроу, Выль Зеландиысь актёр.
* 1970 — Марианна Максимовская, Россиысь телеведущая.
* 1976 — Михаил Полицеймако, Россиысь актёр но телеведущий.

## Кулӥзы
* 1614 — Эль Греко, Испаниысь художник.
* 1943 — Александр Мильеран, Франциысь политик но кун ужась, Францилэн президентэз (1920—1924).
* 1947 — Генри Форд, Америкаысь бизнесмен.
* 1986 — Леонид Канторович, совето математик.

## Валэктонъёс
4 оштолэзь

## Праздникъёс
* Интернетлэн нуналыз
*  — Гондыр вырӟе. /Та нуналэ лымы берпуметӥзэ букос пуктоз, сюресэз уз пытса ни.

## Луэм учыръёс
* 1147 — вашкала ӟуч летописьёсын нырысьсэ шуиське Муско сярысь, кытын пумиськизы Юрий Долгорукий но Святослав Ольгович.
* 1500 — Индие ветлыкуз португалец Педру Кабрал Бразилиез усьтӥз, сое шормуӵ кожаса.
* 1581 — Елизавета I «Пеликан» вылэ вуиз, пиратэз Фрэнсис Дрейкез рыцарь карыны шуыса.
* 1753 — императрицалэн Елизавета Петровналэн косонэзъя Россиын виыны пуктон дугдытэмын.
* 1920 — Ижын ӝог юрттэт сётонъя станция усьтӥськиз.
* 1949 — США, Великобритания, Франция, Канада но эшшо 8 кун куспын Уйпал-Атлантик огкыл гожтэмын.
* 1964 — битломания: группа The Beatles басьтэ вань вить вылӥ чуръёс США-ысь вузанъёсъя хит-парадын.
* 1968 — Америкаысь данлы правозащитник Мартин Лютер Кинг-пичиез Мемфисын виемын вал.
* 1991 — Ленинград дорын ӝуаса быриз Дунне наследилэн памятникез — Лопухинъёслэн-Вяземскийёслэн дворецзы.
* 2002 — Грак черкогуртын Ашальчи Оки нимо шаертодонъя музей усьтэмын.
* 2004 — Иракын «Махди армия» ислам огазеяськонлэн кивалтэм улсаз шиитъёслэн американ оккупацилы пумит ӝутсконзы кутскиз.
* 2017 — Удмуртилэн тӧроез Александр Соловьёв пытсамын но интыужысьтыз Путин косонъя куштэмын.

## Вордскизы
* 1818 — Майн Рид, Англиысь писатель.
* 1932 — Андрей Тарковский, совето кинорежиссёр, сценарист, РСФСР-ысь калык артист.
* 1938 — Илья Резник, кылбурчи («Маэстро», «Старинные часы», «Скрипач на крыше», «Яблони в цвету»), Россиысь калык артист.
* 1941 — Феликс Чуев, кылбурчи, Социалистической Ужысь Герой.
* 1943 — Маргарита Гришкина, удмурт историк.
* 1958 — Владимир Трефилов, Удмуртиысь крезьгурчи-дышетӥсь.
* 1965 — Роберт Дауни—пичиез, Америкаысь актёр.
* 1967 — Дмитрий Нагиев, Россиысь актёр, шоумен.
* 1976 — Антон Комолов, Россиысь дубляжлэн актёрез, шоумен.
* 1979 — Хит Леджер, актёр.

## Кулӥзы
* 1538 — Елена Глинская, ӟуч княгиня, Василий III-лэн кышноез, Иван Грознойлэн анаез.
* 1919 — Иван Кочубей, Россиысь Граждан ожлэн героез, горд командир.
* 1923 — Юлий Мартов, ӟуч политик.
* 1929 — Карл Бенц, Германиысь инженер, изобретатель.
* 1931 — Андре Мишлен, Франциысь инженер но промышленник.
* 1968 — Мартин Лютер Кинг виемын, Америкаысь вӧсьчи, граждан правоос понна нюръяськись.
* 1984 — Олег Антонов, совето авиаконструктор.
* 1989 — Василий Гусев, удмурт историк.
* 1997 — Владимир Солоухин, совето ӟуч кылбурчи, удмурт кылысь берыктӥсь.
* 2019 — Георгий Данелия, кинорежиссёр, сценарий гожъясь, актёр, СССР-ысь калык артист.

## Валэктонъёс
5 оштолэзь

## Праздникъёс
* Шыдлэн калыккуспо нуналыз
*  — Кенӟали сайка. Муш поттон.

## Луэм учыръёс
* 1242 — Йӧ ожмаськон Чудской ты вылын.
* 1253 — францисканец Рубрук Каракоруме лыктӥз.
* 1453 — турок султан Мехмед II Константинопольлы осадаез ӧдъяз.
* 1722 — Якоб Роггевен европаос пӧлысь нырысетӥез Пасха шормуӵлэн ярдур вылаз лёгиськиз.
* 1794 — Революци трибунал Жорж Дантонэз но Камиль Демуленэз гильотинае келяз.
* 1815 — Сумбава шормуӵысь Тамбора вулканлэн катастрофической кисьтӥськемез.
* 1896 — Афины карын кутскизы нырысетӥ туала Олимпи шудонъёс.
* 1899 — В. И. Ленинлэн нырысетӥ книгаез «Развитие капитализма в России» нырысьсэ поттэмын.
* 1930 — СССР-ысь ЦИК-лэн пуктэменыз Ленин но Горд Кизили орденъёс кылдытэмын.
* 1955 — 80 аресъем сэр Уинстон Черчилль Великобританилэн премьер-министрысьтыз отставкае потӥз.
* 1977 — Волжской автозаводлэн конвейер вылысьтыз потӥз нырысетӥез автомобиль ВАЗ-2121 «Нива».
* 1998 — эксплуатацилы сётэмын дуннеысь тужгес но кузез ошкись выж.

## Вордскизы
* 1588 — Томас Гоббс, Англиысь философ-материалист но математик.
* 1649 — Элайху Йель, вузкарись, Мадраслэн губернаторез, данлыко американ университетэз кылдытӥсь.
* 1893 — Клас Тунберг, Финляндиысь конькиен бызьылӥсь, вить полъем олимпи чемпион.
* 1903 — Вера Белицер, ӟуч этнограф, Волга-Урал котырысь калыкъёслэсь материальной культуразэс (уката ик дӥськутсэс) эскерись.
* 1920 — Артур Хейли, Америкаысь писатель.
* 1937 — Колин Пауэлл, Америкаысь кун но ожгар ужась.
* 1942 — Питер Гринуэй, Великобританиысь кинорежиссёр, сценарист, писатель, суредась.
* 1947 — Юрий Мерзляков, приборъёс лэсьтӥсь инженер, Ижысь техникая кун университетлэн профессорез.
* 1962
** Вячеслав Ар-Серги (зэмос нимыз *Вячесла́в Вита́льевич Серге́ев*), удмурт кылбурчи, сценарист, берыктӥсь но драматург.
** Кирсан Илюмжинов, Калмыкилэн президентэз (1995—2010), ФИДЕ-лэн президентэз (1995 арысен).
* 1969 — Эвелина Блёданс, Россиысь актриса, кырӟась, телеведущая.

## Кулӥзы
* 1870 — Вера Лядова, оперетталэн, драмалэн но балетлэн ӟуч артистсы.
* 1887 — Иван Крамской, ӟуч живописец но суредась.
* 1964 — Дуглас Макартур, Америкаысь ожйыр, США-ысь армилэн генералэз.
* 1975 — Чан Кайши, Китайысь ожгар ужась но политик.
* 1976 — Говард Хьюз, Америкаысь ужбергатӥсь, инженер, режиссёр, продюсер.
* 1977 — Юрий Завадский, Россиысь актёр но режиссёр, СССР-ысь калык артист, профессор.
* 1994 — Курт Кобейн, «Nirvana» рок-группаысь кырӟась.

## Валэктонъёс
8 оштолэзь

## Праздникъёс
* Чиганъёслэн калыккуспо нуналзы
*  — Мокоез сюдон.
*  — Поркуш уй. Кулэм потон уй.

## Луэм учыръёс
* 1378 — Папае быръемын Урбан VI, кардинал луисьтэмъёс пӧлысь берпумез Папа, кинлэн понтификатэз дыръя кутскиз Быдӟым шунды пуксён пал раскол.
* 1525 — Краковын Тевтон орденэз Пруссия герцогстволы пӧрмытон сярысь договор гожтэмын.
* 1820 — Милос шормуӵысь грек крестьян гудӥз тодмо Венералэсь статуязэ.
* 1911 — Хейке Камерлинг-Оннес сверхпроводимостез шараяз.
* 1918 — Ижкар волостьысь ожгар комиссариат кылдытэмын.
* 1922 — сютэм улӥсь Можга утемысь 300 нылпиосты Сюгинской станциысь Гомель губерние эвакуация.
* 1937 — УАССР-ысь Калык Комиссаръёслэн Советсы Ижысь Михайловской соборез тӥяны пуктӥз.
* 1966 — Леонид Брежневез КПСС-лэн ЦК-езлэн генеральной секретаряз быръён.
* 1990 — Америкаысь ABC телеканалын «Твин-Пикс» телесериаллэн премьераез ортчиз.
* 2008 — эксплуатацилы сётэмын дуннеысь пуктэм тӧл генераторъёсын нырысетӥез юрт.

## Вордскизы
* 1336 — Тамерлан, Шор Азиысь полководец.
* 1795 — Владимир Раевский, ӟуч публицист, кылбурчи но декабрист.
* 1902 — Мария Максакова, ӟуч совето кырӟась (меццо-сопрано), СССР-ысь калык артист.
* 1938 — Кофи Аннан, Ганаысь дипломат, Огазеяськем Нациослэн Организацизылэн 7-тӥ Генеральной секретарез (1997—2006).
* 1946 — Владимир Зворыгин, Удмуртиысь суредась, Сьӧлта ёрослэн гербезлэн авторез.
* 1979 — Алекси Лайхо, финн рок-гитарист.
* 1986 — Игорь Акинфеев, Россиысь футболэн шудӥсь, вратарь.
* 1992 — Сергей Устюгов, Россиысь куасэн ветлӥсь, дуннеысь чемпион (2017).

## Кулӥзы
* 1973 — Пабло Пикассо, Испаниысь художник.
* 1984 — Пётр Капица, совето физик, академик, кык пол Социалистической Ужысь Герой, Нобель премилэн лауреатэз (1978).
* 2008 — Надежда Румянцева, СССР-ысь но Россиысь актриса.
* 2013 — Маргарет Тэтчер, Великобританиысь 71-тӥ премьер-министр (1979—1990).
* 2017 — Георгий Гречко, совето космонавт, Совето Союзлэн кык пол Героез.

## Валэктонъёс
11 оштолэзь

## Праздникъёс
* Паркинсонлэн висёнэныз нюръяськонлэн дунне нуналыз
* Фашизмо концлагерьёсын пукисьёсты мозмытонлэн калыккуспо нуналыз
*  — Корка утён нунал.

## Луэм учыръёс
* 1241 — Кузьыт шур дурын жугиськон: Бела IV венгер король пеньӟытэмын Батыен.
* 1713 — Утрехтысь мирной договор Испан кылёс понна ожлы йылпумъянъёс лэсьтӥз.
* 1775 — немец ведӥн кышноос ласянь кылкутытонэз берпумзэ быдэстон.
* 1868 — Япониын сёгунат быдтэмын.
* 1899 — Испания сётӥз Пуэрто-Рико шормуӵез Америкалэн Огазеяськем Штатъёсызлы.
* 1927 — Белорус ССР-лэн конституциез кутэмын.
* 1940 — Гитлер Лодзьлы Лицманштадт выль ним сётӥз (Лицман генералэз санэ карыса).
* 1945 — Бухенвальд концентрационной лагерьын пукисьёсты мозмытон.
* 1964 — экранъёс вылэ потӥз Георгий Данелилэн фильмез «Я шагаю по Москве».
* 2002 — Венесуэлалэсь президентсэ Уго Чавесэз сэрпалтыны оскалтон.

## Вордскизы
* 1755 — Джеймс Паркинсон, Англиысь врач.
* 1773 — Юрий Лисянский, Россиысь мореплаватель, ӟуч океанографиез кылдытӥсь, І ранглэн капитанэз.
* 1825 — Фердинанд Лассаль, немец социалист.
* 1905 — Аттила Йожеф, венгер кылбурчи.
* 1946 — Алексей Игнатьев, удмурт тодосчи, техника наукаосъя кандидат.
* 1954 — Валерий Гаркалин, театрлэн но кинолэн актёрзы, Россиысь калык артист.
* 1959 — Геннадий Семёнов, Удмуртиысь суредась.
* 1968 — Сергей Лукьяненко, ӟуч писатель-фантаст.

## Кулӥзы
* 1165 — Иштван IV, Венгрилэн королез (1163-тӥ арын).
* 1681 — протопоп Аввакум сутэмын, ӟуч старообрядчествоез кылдытӥсьёс пӧлысь одӥгез.
* 1958 — Константин Юон, СССР-ысь но Россиысь художник.
* 1975 — Геннадий Красильников, удмурт писатель.
* 1979 — Леонид Быков, совето актёр, режиссёр, сценарист.
* 1985 — Энвер Ходжа, социалистической Албаниен кивалтӥсь (1944—1985).
* 2007 — Курт Воннегут, Америкаысь писатель.

## Валэктонъёс
12 оштолэзь

## Праздникъёс
* Космонавтикалэн нуналыз
*  — Азбар утён нунал.

## Луэм учыръёс
* 1204 — крестоносецъёс Константинопольлэсь борддоръёссэ сӧризы но Византилэн шоркараз кужмысь пыризы.
* 1861 — Самтер форт басьтэмын конфедератъёсын. США-ын Граждан ож кутскиз.
* 1862 — Быдӟым паровоз уйиськон: уйпаласьёсызлэн котретсы лымшорпаласьёсызлэсь паровоззэс лушкаса нуиз.
* 1903 — Лондонын нырысьсэ дуннеын маршрутэ потӥз пушпал ӝуан двигателен кар автобус.
* 1919 — Советской Россиын ортчиз нырысетӥ Коммунистической субботник (Москва-Сортировочной станциын 3 паровоз тупатэмын вал).
* 1943 — Мускоын ядерной оружиез лэсьтон понна Курчатов институт кылдытэмын.
* 1961 — адямилэн космосэ историын нырысетӥез лобӟемез быдэстэмын коммунистэн.
* 1965 — Ижысь 62-тӥ номеро школаын авиацилы но космонавтикалы сӥзем Ю. А. Гагарин нимо калык музей кылдытэмын.
* 1966 — ужаны кутскиз Воткаысь газ аппаратура лэсьтӥсь завод.
* 1970 — К-8 советской подводной лодкалэн быремез 52 морякен ӵош.
* 1981 — космосэ лэземын космической корабль «Колумбия». «Спейс шаттл» программая нырысетӥ пилотируемой лобӟемез.
* 1990 — кылдытэмын кырӟанъя но эктонъя «Айкай» кун театр.

## Вордскизы
* 1823 — Александр Островский, ӟуч драматург.
* 1839 — Николай Пржевальский, ӟуч географ, Шор Азиез эскерись.
* 1918 — Анастасия Добровольская, культура удысысь ужась, УАССР-ысь культурая министрлэн воштӥсез.
* 1927 — Генрих Иванов, Удмуртиысь инженер-технолог, наукаосъя доктор.
* 1931 — Леонид Дербенёв, совето кылбурчи.
* 1933 — Монсеррат Кабалье, Испаниысь Каталониысь оперной кырӟась (сопрано).
* 1947 — Сергей Ряднов, Удмуртиысь сумоя федерацилэн тӧроез, самбоя, дзюдоя но сумоя тренер.
* 1949 — Юрий Куклачёв, Россиысь коӵыш вордӥсь клоун, РСФСР-ысь калык артист.
* 1956 — Энди Гарсиа, Америкаысь киноактёр.
* 1961 — Юрий Гальцев, эстрадалэн но кинолэн актёрзы.
* 1994 — Александр Поварницын, удмурт биатлонист.

## Кулӥзы
* 1817 — Шарль Мессье, Франциысь астроном, Парижысь наукаосъя академилэн ёзчиез.
* 1938 — Фёдор Шаляпин, ӟуч оперной кырӟась (бас).
* 1945 — Франклин Рузвельт, Америкаысь политик, США-лэн 32-тӥ президентсы.
* 1986 — Валентин Катаев, ӟуч совето писатель, кылбурчи, драматург, киносценарист.

## Валэктонъёс
9 оштолэзь

## Праздникъёс
*  — Нюлэсмурт Вумуртэз сайкатэ.
*  — Пучыен шудон.

## Луэм учыръёс
* 1667 — Парижын Луврын ортчиз историысь нырысетӥез художественной адӟытон.
* 1860 — Эдуар де Мартенвиль быдэстӥз адями куара гожъянэз, алиосыз пӧлысь тужгес вужзэ.
* 1865 — Граждан ож США-ын: лымшорпалысьёсызлэн армиенызы кивалтӥсь капитулировать кариз аслаз войскоосыныз ӵош Аппоматокс дорын.
* 1882 — Америкаысь шоумен Барнум вайиз США-е дано слонэз Джамбоез.
* 1940
** нацистской Германилэн Норвегие но Дание кужмысь пыронэз.
** Осло-фьордын выйтэмын немец Секыт крейсер Блюхер.
* 1945 — Кёнигсберг совето войскоосын кабенак басьтэмын.
* 1948 — «Иргунлэн» но «Лехилэн» боевикъёссы Дейр-Ясинын тросэн виылон каризы.
* 1966 — Кыкетӥ Ватикан собор быдтӥз Лэзьымтэ книгаослэсь индекссэс.
* 1989 — совето войскоос Тбилисиын митингез кир-пазь уллязы; 16 быремъёс.

## Вордскизы
* 1802 — Элиас Лённрот, финн фольклорист.
* 1883 — Иван Ильин, ӟуч философ, публицист.
* 1925 — Эрнст Неизвестный, СССР-ысь но Америкаысь скульптор, график.
* 1926 — Хью Хефнер, «Playboy» журналэз кылдытӥсь.
* 1933 — Жан-Поль Бельмондо, Франциысь актёр.
* 1938
** Анатолий Матвеев, удмурт эмчи, анестезиолог, медицина наукаосъя кандидат.
** Виктор Черномырдин, Россиысь премьер-министр (1992—1998).
* 1947 — Владимир Самсонов, совето удмурт нылпи кылбурчи.
* 1965 — Марк Пеллегрино, Америкаысь киноактёр.

## Кулӥзы
* 1557 — Михаэль Агрикола, финн реформатор.
* 1626 — Фрэнсис Бэкон, Англиысь философ, историк, политик.

## Валэктонъёс
10 оштолэзь

## Праздникъёс
*  — Ын поттон.

## Луэм учыръёс
* 1710 — кужыме пыриз «Анна королевалэн статутэз» — автор право пумысен дуннеысь нырысетӥез закон.
* 1826 — Грек революция: аръем осада бере сётскиз Месолонгион кар.
* 1912 — «Титаник» Саутгемптон портысь ас нырысетӥ но берпум уяназ потӥз.
* 1917 — Нью-Йоркын усьтӥськиз адӟытон, кудаз Марсель Дюшан возьматӥз зэмос писсуарез.
* 1925 — Царицын кар нимамын *[[Сталинград]]*.
* 1931
** Ижкарын ас ӧсъёссэ усьтӥз Удмурт кун педагогической институт.
** Удмурт автономи улослы 10 ар нимо научно-исследовательской институт кылдытэмын.
* 1934 — Дун-чылкыт Бавон соборын Гентысь алтарьлэн створкаосыз пӧлысь одӥгзэ ыштон шараямын.
* 1940 — Исландия де-факто висъяськиз Дания бордысь.
* 1959 — япон наследной принцлэн Акихитолэн но Митико Сёдалэн кузпалъяськемзы.
* 1967 — Ижын ДОСААФ авиацентрлэн инъет вылаз кылдытэмын Пинал лётчикъёслэн школазы.
* 1970
** «Жигули» марка улсын автомобильёс поттон кутскиз.
** Пол Маккартни «Битлз» группаысь кошкемез сярысь ивортиз. Ливерпульысь кырӟасьёслэн тодмо группазы куашказ.
* 1994 — нырысьсэ быръемын Иж кар дума, Ижысь нырысетӥ мэр луиз А. И. Салтыков.
* 2001 — Можгалан Ужбергатӥсьёслэн союззы кылдытэмын.
* 2010 — Польшаен кивалтӥсьёс быризы авиакатастрофаын Смоленск дорын.

## Вордскизы
* 1847 — Джозеф Пулитцер, Америкаысь журналист, журналистъёслы Пулитцер премиез кылдытӥсь.
* 1934 — Жольт Дурко, венгер композитор.
* 1937 — Белла Ахмадулина, СССР-ысь но Россиысь кылбурчи, гожъяськись, кылысь кылэ берыктӥсь.
* 1952
** Стивен Сигал, Америкаысь актёр, сценарист, продюсер, режиссёр.
** Григорий Явлинский, Россиысь политик.
* 1977 — Анастасия Чернобровина, Россиысь телеведущой, журналист, «ТЭФИ» премилэн лауреатэз (2015).

## Кулӥзы
* 1347 — Уильям Оккам, Англиысь философ, францисканецъёслэн ордензылэн монахез, «Оккамлэн бритваез» принциплэн авторез.
* 1585 — Григорий XIII, римской папа (1572—1585), кудӥз календарез воштӥз.
* 1813 — Жозеф Лагранж, Франциысь математик, механик но астроном.
* 1906 — Георгий Гапон виемын, Россиысь вӧсьчи.
* 1954 — Огюст Люмьер, кинематографез кылдытӥсь (Луи выныныз ӵош).
* 2009 — Евгений Весник, театрлэн но кинолэн актёрзы, режиссёр но сценарист, СССР-ысь калык артист.
* 2010 — Лех Качиньский, Польшалэн президентэз.

## Валэктонъёс
13 оштолэзь

## Праздникъёс
* Рок-н-роллэн дунне нуналыз

## Луэм учыръёс
* 1204 — Константинополез грабить карон Ньылетӥ крестовой походэ пыриськисьёсын.
* 1598 — Нантысь эдиктэз Генрих IV француз королен гожтон.
* 1640 — Вакчи парламент люкаськиз Англиын.
* 1759 — французъёслэн вормонзы Берген дорын жугиськонын.
* 1829 — Англиысь парламент оскыны эрикез католикъёслы сётӥз.
* 1919
** Колчаклэн войскоез киултӥз Иж карез.
** Бавария Совето Республикаез ялон (1-тӥ маёзь улэ вал).
** кылдытэмын Корея Республикалэн Временной правительствоез.
* 1923 — Лондонын туж шулдыр усьтӥзы «Уэмбли» стадионэз.
* 1934 — «Челюскин» пароходлэн экспедицияз пыриськисьёсты но экипажзэ мозмытон операция йылпумъямын.
* 1944 — 51-тӥ армилэн войскоосыз Симферополез немец захватчикъёслэсь мозмытӥзы.
* 1945 — 2-тӥ но 3-тӥ Украин фронтъёслэн войскооссы Венаез басьтӥзы.
* 1953 — ЦРУ визьсазен кивалтонъя лушкем проект бордын ужаны кутскиз.
* 1958 — Ван Клиберн Чайковский нимо нырысетӥ вожвылъяськонын утӥз.
* 1987 — Португалия соглаш луиз Макао карез Китай кивалтэм улсы сётыны.

## Вордскизы
* 1519 — Екатерина Медичи, Францилэн королеваез.
* 1570 — Гай Фокс, Англиысь дворянин, Дары заговоре самой тодмо пыриськись.
* 1743 — Томас Джефферсон, США-лэн 3-тӥ президентсы.
* 1883
** Александр Александров, дирижёр, композитор, дышетӥсь, СССР-лэн гимнэзлы крезьгурлэн авторез, Советской Армилэн кырӟанъя но эктонъя Краснознамённой ансамбленыз кивалтӥсь.
** Демьян Бедный (зэмос нимыз *Ефим Алексеевич Придворов*), ӟуч совето кылбурчи но проза гожъясь.
* 1885 — Дьёрдь Лукач, венгер философ-марксист.
* 1906 — Сэмюэл Беккет, Ирландиысь писатель, Нобель премилэн лауреатэз (1969).
* 1948 — Михаил Шуфутинский, Америкаысь но Россиысь кырӟась, кырӟанъёслэн авторзы.
* 1952 — Александр Кутиков, «Машина времени» группаысь бас-гитараен шудӥсь.
* 1955 — Ирина Хакамада, Россиысь политик.
* 1957 — Галина Горбушина, удмурт филолог-методист.
* 1963 — Гарри Каспаров, дуннелэн шахматъя 13-тӥ чемпионэз.
* 1973 — Сергей Шнуров, Россиысь рок крезьгурчи но актёр.
* 1975 — Татьяна Навка, Россиысь фигуристка, дуннелэн но Олимпи шудонъёслэн чемпионзы.

## Кулӥзы
* 1605 — Борис Годунов, ӟуч эксэй.
* 1904 — Василий Верещагин, Россиысь художник-баталист.
* 1918 — Лавр Корнилов, Россиысь ожйыр, генерал, Тӧдьы движенилэн одӥгез кивалтӥсез.
* 1937 — Илья Ильф, совето писатель («Двенадцать стульев», «Золотой телёнок»).
* 1985 — Герман Корепанов, тодмо удмурт совето композитор но дирижёр.
* 1998 — Апполенария Поздеева, удмурт дано дышетӥсь, лингвист.
* 2004 — Аарне Сааринен, Финляндиысь коммунистической партилэн тӧроез (1966—1982).
14 оштолэзь

## Праздникъёс

## Луэм учыръёс
* 1849 — венгер бугыръяськисьёс Венгрилэн Австрия бордысь независимостез сярысь ялӥзы.
* 1865 — театрын ыбемын США-лэн 16-тӥ президентсы Авраам Линкольн.
* 1871 — Германиын кылдытэмын парламентэз — рейхстаг.
* 1912 — пассажирской лайнер «Титаник» айсберг шоры шуккиськиз.
* 1918 — ВЦИК-лэн указэз горд знамяез Совето кунлы кун флаг ялон сярысь.
* 1931 — сэрпалтэмын Альфонсо XIII, Испаниын Кыктэтӥ республика ялэмын.
* 1975 — Гималайёсысь княжество Сикким Индие пыремез понна куара сётӥз.
* 1978 — Грузиысь демонстрациос грузин кылэз кун кыл карон понна.
* 1990 — Фольклор кырӟанъя «Айкай» кун удмурт театр кылдытэмын.
* 1999 — адямилэсь геномзэ расшифровать карон сямен валтӥсь ужъёс йылпумъямын.
* 2007 — трос сюрс демонстрантъёс Турциын светской кун утьыны куризы.

## Вордскизы
* 1629 — Христиан Гюйгенс, Нидерландысь математик, физик, механик но астроном.
* 1744 — Денис Фонвизин, гожъясьчи, драматург.
* 1754 — Николай Румянцев, ӟуч граф, 1807 арысен 1814 арозь Россиысь иностранной ужъёсъя министр.
* 1862 — Пётр Столыпин, ӟуч кун ужась, Россиысь премьер-министр (1906—1911).
* 1889 — Арнольд Тойнби, Англиысь историк но социолог.
* 1935 — Вячеслав Нисковских, кырӟась, Удмуртиысь калык артист.
* 1945 — Ричи Блэкмор, Великобританиысь рок крезьгурчи, гитараен шудӥсь, кырӟась но композитор, Deep Purple, Rainbow группаосы пыриськись.
* 1951 — Пётр Мамонов, рок крезьгурчи («Звуки Му») но актёр.

## Кулӥзы
* 1888 — Николай Миклухо-Маклай, ӟуч путешественник но этногораф.
* 1910 — Михаил Врубель, ӟуч художник.
* 1917 — Людвик Лазарь Заменгоф, поляк син эмъясь но эсперанто кылэз кылдытӥсь
* 1930 — Владимир Маяковский, ӟуч совето кылбурчи.
* 1943 — Яков Джугашвили, старшой лейтенант, И. В. Сталинлэн пиез.
* 1980 — Джанни Родари, Италиысь нылпи гожъясьчи.
16 оштолэзь

## Праздникъёс

## Луэм учыръёс
* 1746 — Стюартъёслэн берпум оскалтонзы англи престолэз берыктыны.
* 1797 — император Павел I Романовъёслэн домазы престолонаследие сярысь актэз поттӥз.
* 1799 — Наполеон Бонапарт пазьгиз турокъёсты Фавор гурезь дорын Галилеяын.
* 1866 — Дмитрий Каракозовлэн пӧрмымтэ турттэмез Александр II императорез ыбыны.
* 1917 — Петроградэ вуиз Владимир Ленин.
* 1934 — СССР-ысь ЦИК-лэн пуктэменыз Советской Союзлэн Героез даноним кылдытэмын.
* 1943 — Альберт Хофман ЛСД-лэсь психотропной аслыкъёссэ шараяз.
* 1945 — Быдӟым Атыкай ож: совето войскоослэн Берлин наступательной операцизы кутскиз.
* 1947 — Бернард Барух «кезьыт ож» терминэз нырысьсэ вераз.
* 1966 — Ижысь электромеханической заводын «Сигнал» газетэз потылыны ӧдъяз (туала нимыз — «Купол»).
* 1992 — Афганистанлэсь президентсэ Мухаммед Наӝибуллаез сэрпалтон.
* 2005 — Башкир Википедиын нырысетӥ статья гожтэмын.

## Вордскизы
* 1867 — Уилбер Райт, Америкаысь изобретатель, авиаконструктор, лётчик.
* 1886 — Эрнст Тельман, Германиысь коммунист.
* 1889 — Чарли Чаплин, Англиысь но Америкаысь киноактёр, режиссёр, сценарист.
* 1898 — Ашальчи Оки (зэмос нимыз *Акилина Григорьевна Векшина*), тодмо удмурт кылбурчи, гожъяськись но эмъясь. **Удмуртлэн буре ваён нунал.**
* 1927 — Бенедикт XVI, Римской Папа (2005—2013).
* 1964 — Руслан Гелаев, чечен сепаратист.
* 1978 — Иван Ургант, Россиысь актёр но шоумен.

## Кулӥзы
* 1113 — Святополк Изяславич, Киевысь быдӟым князь (1093—1113).
* 1828 — Франсиско Гойя, Испаниысь художник.
* 1928 — Павел Аксельрод, Россиысь политик.
* 1945 — Степан Пряженников, Удмуртиысь ӟуч ожмаськись, Совето-финн но Быдӟым Атыкай ожъёсы пыриськись.
* 1954 — Даниил Покрасс, совето композитор, дирижёр но пианиноен шудӥсь.
* 1979 — Анатолий Харлампиев, самбо нюръяськонлэн инъясез.
* 2000 — Михаил Агапов, актёр, режиссёр, Сарапулысь драмая театрлэн директорез 1985—1988 аръёсын.

## Валэктонъёс
18 оштолэзь

## Праздникъёс
* Памятникъёслэн но исторической интыослэн калыккуспо нуналзы

## Луэм учыръёс
* 1775 — Пол Ревирлэн тэтчаса ворттонэз американ независимость понна ож кутсконлы сигнал сётӥз.
* 1853 — ужаны кутскиз Азиысь нырысетӥез чугун сюрес (Бомбей — Тхане, 36 км).
* 1881 — Лымшор Кенсингтонын усьтӥськиз инкуазь историяя музей, ас вакытэзлы тужгес бадӟымез.
* 1902 — Великобританиын йыруж лэсьтӥсез тодман понна дактилоскопия нырысьсэ уже кутэмын.
* 1906 — Сан-Францискоысь музъем зуркан, США-лэн историысьтыз укыр куашкатӥсьёс пӧлысь одӥгез.
* 1923 — Феликс Дзержинский кичӧлтэмъя «Динамо» спортивной общество кылдытэмын.
* 1942 — американ авиация нырысетӥ налётсэ Япония вылэ лэсьтӥз («Дулиттл рейд»).
* 1946 — Нациослэн лигазы берпумзэ люкаськиз, аслэсьтыз полномочиоссэ ООН-лы сётон но аслэзён вылысь.
* 2009 — Урал социальной форуме люкаськемъёс Ижысь милицилэсь трамваен пегӟизы.

## Вордскизы
* 1772 — Давид Рикардо, Англиысь экономист, политической экономилэн классикез.
* 1901 — Ласло Немет, венгер гожъяськись.
* 1917 — Георгий Вицин, театрлэн но кинолэн актёрзы, СССР-ысь калык артист.
* 1929 — Галина Брежнева, Леонид Ильич Брежневлэн нылыз.
* 1937 — Светлана Немоляева, актриса, РСФСР-ысь калык артист.
* 1948 — Сергей Протозанов, Удмуртиысь Кун Кенешлэн депутатэз, Ижкарлэн йырызлэн воштӥсез.
* 1955 — Майк Науменко, совето рок крезьгурчи, «Зоопарк» группалэн валтӥсез.
* 1963 — Ольга Александрова, удмурт актриса но режиссёр.

## Кулӥзы
* 1850 — Анна Мария Тюссо, скульптор, Лондонысь сюсь фигураослэсь тодмо музейзэс кылдытӥсь.
* 1955 — Альберт Эйнштейн, тодмо немец физик-теоретик, Нобель премилэн лауреатэз (1921).
* 2002 — Тур Хейердал, Норвегиысь путешественник но гожъяськись.
19 оштолэзь

## Праздникъёс
*  — Кыед поттон.

## Луэм учыръёс
* 1713 — император Карл VI Габсбургъёс выжыез азьланьтон понна Прагматической санкциез поттӥз.
* 1775 — нырысетӥ жугиськонъёс Великобританиысь войскоос но Америкаысь колонистъёс куспын Лексингтон но Конкорд дорын.
* 1783 — Екатерина II-лэн манифестэз Крым ханствоез Россия империя борды огазеян сярысь.
* 1903 — кутскиз Кишинёвысь погром, Россия империысь самой вир кисьтон еврей погромъёс пӧлысь огез.
* 1919 — колчакъёс киултӥзы Сьӧлта черкогуртэз.
* 1927 — актриса Мэй Уэст тюрьмае пытсанэн кыл кутытэмын «Секс» спектакльын «общественной нравственностез мыскыллян» понна.
* 1943 — Варшаваысь геттоын бугыръяськон кутскиз.
* 1956 — Америкаысь кино кизили Грейс Келли Монакоын Ренье III интыысь правителен венчаськиз.
* 1971 — дуннеысь нырысетӥзэ «Салют-1» совето орбитальной станциез лэзён.
* 1987 — Америкаын улисьёс тодматскизы Симпсонъёслэн семьязы сярысь выль мультфильмен. Паськыт вӧлмиз трос мукет кунъёсы но.
* 1995
** Удмуртиысь Кун Кенешлэн тӧрояз быръемын Александр Волков.
** нырысетӥ туж бадӟымез террорист акт США-лэн историязы.
* 2009 — Ижысь Лев Толстой урамысь быдэс лэсьтымтэ трос квартираем коркан йылпумъяськиз Урал социальной форум.

## Вордскизы
* 1834 — Григорий Мясоедов, ӟуч художник-передвижник.
* 1938 — Надежда Горнштейн, Удмуртиысь крезьгурлы дышетӥсь.
* 1946 — Ирина Ворожцова, дышетӥсь, кылчи, Удмурт кун университетлэн профессорез.
* 1961 — Анна Герасимова (Умка), Россиысь кырӟась, рок-музыкант.
* 1979 — Кейт Хадсон, Америкаысь актриса.
* 1987 — Мария Шарапова, Россиысь теннисэн шудӥсь.

## Кулӥзы
* 1824 — Джордж Байрон, Англиысь кылбурчи.
* 1882 — Чарльз Дарвин, Англиысь натуралист но путешественник, эволюционной теорилэн авторез.
* 1906 — Пьер Кюри, Франциысь физик, Нобель премилэн лауреатэз (1906).
* 1954 — Степан Стрелков, Удмуртиысь хирург, Ижысь медициная кун академилэн профессорез.
* 1967 — Конрад Аденауэр, ФРГ-лэн нырысетӥ канцлерез (1949—1963).
* 1992 — Бенни Хилл, Великобританиысь киноактёр, комик.
* 2011 — Элизабет Слейден, Великобританиысь актриса.
* 2017 — Вячеслав Ковриго, Удмуртиысь тодосчи, 1964—1988 аръёсын Ижысь гурт возёсъя кун академилэн ректорез.

## Валэктонъёс